2001/209/EY: Komission päätös, tehty 15 päivänä maaliskuuta 2001, tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehdyn päätöksen 2001/172/EY muuttamisesta toisen kerran (ETA:n kannalta merkityksellinen teksti) (tiedoksiannettu numerolla K(2001) 761)



Virallinen lehti nro L 076 , 16/03/2001 s. 0035 - 0036



Komission päätös, tehty 15 päivänä maaliskuuta 2001, tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehdyn päätöksen 2001/172/EY muuttamisesta toisen kerran (tiedoksiannettu numerolla K(2001) 761) (ETA:n kannalta merkityksellinen teksti) (2001/209/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, sekä katsoo seuraavaa: (1) Yhdistyneessä kuningaskunnassa havaittujen suu- ja sorkkataudin taudinpurkausten vuoksi komissio teki päätöksen 2001/172/EY(3), sellaisena kuin se on viimeksi muutettuna päätöksellä 2001/190/EY(4), tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa. (2) Suu- ja sorkkataudin taudinpurkaus on havaittu Ranskassa. (3) Eräiden yhteisön osien suu- ja sorkkatautitilanne saattaa vaarantaa muissa yhteisön osissa sijaitsevan karjan terveyden, koska virus saattaa levitä mekaanisesti yhteisön toimenpiteistä suu- ja sorkkataudin torjumiseksi 18 päivänä marraskuuta 1985 annetun neuvoston direktiivin 85/511/ETY(5), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, 9 artiklan mukaisesti vahvistetuilta suoja- ja valvontavyöhykkeiltä tapahtuvien hevoseläinten siirtojen kautta. (4) Eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(6), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, 8 artiklan mukaan yhteisön sisäiseen kauppaan tarkoitettujen hevoseläinten mukana on seurattava eläinlääkintäasiakirja. (5) Rekisteröityjen hevoseläinten mukana on seurattava direktiivin 90/426/ETY liitteen B mukainen eläinlääkintätodistus, jossa ei mainita määräpaikkaa. Siitokseen, jalostukseen ja teurastukseen tarkoitettujen hevoseläinten mukana on seurattava kyseisen direktiivin C liitteen mukainen terveystodistus, jonka avulla tällaisten eläinten siirtoja voidaan valvoa lähetyspaikasta määräpaikkaan. (6) Direktiivin 90/426/ETY 6 artiklan mukaisesti eräät jäsenvaltiot ovat ottaneet käyttöön vaihtoehtoisia valvontavälineitä ja myöntäneet toisilleen poikkeuksia rekisteröityjen hevoseläinten eläinlääkintätodistusta koskevasta vaatimuksesta. (7) Eräiden yhteisön osien tautitilanne edellyttää jäsenvaltioiden toteuttamien suu- ja sorkkataudin valvontatoimenpiteiden lujittamista toteuttamalla läheisessä yhteistyössä jäsenvaltioiden kanssa ylimääräisiä suojatoimenpiteitä, joita sovelletaan erityisesti hevoseläinten valvottuihin siirtoihin rajoitusten alaisilta alueilta muihin jäsenvaltioihin. (8) Tämän vuoksi näyttää tarpeelliselta mukauttaa päätöksessä 2001/172/EY säädetyt toimenpiteet nykyiseen tautitilanteeseen muuttamalla kyseinen päätös toisen kerran. (9) Tilannetta on tarkasteltava uudelleen pysyvän eläinlääkintäkomitean kokouksessa, joka on tarkoitus pitää 20 päivänä maaliskuuta 2001, ja toimenpiteitä on mukautettava tarvittaessa. (10) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään komission direktiivin 2001/172/EY 11 a artiklaan 5 kohta seuraavasti: "5. Yhdistyneen kuningaskunnan on varmistettava, että sen alueelta toiseen jäsenvaltioon lähetettyjen hevoseläinten mukana seuraa direktiivin 90/426/ETY liitteessä C olevan mallin mukainen eläinten terveystodistus, joka myönnetään ainoastaan hevoseläimille, jotka eivät todistuksen myöntämistä edeltävien 15 päivän aikana ole olleet direktiivin 85/511/ETY 9 artiklan mukaisella suoja- ja valvontavyöhykkeellä." 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava tästä komissiolle viipymättä. 3 artikla Tämä päätös on osoitettu kaikille jäsenvaltioille. Tehty Brysselissä 15 päivänä maaliskuuta 2001. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 62, 2.3.2001, s. 22. (4) EYVL L 67, 9.3.2001, s. 88. (5) EYVL L 315, 26.11.1985, s. 11. (6) EYVL L 224, 18.8.1990, s. 42.